recursal/SuperWikiNEXT-32B huggingface dataset:
המיקום של מחוז קרישאנה ברומניה
**קרישאנה** או **ארץ הקריש** (ברומנית: **Crişana**, בהונגרית: **Körösvidék**, בגרמנית: **Kreischgebiet**), מחוז היסטורי שחלקו ברומניה וחלקו בהונגריה, והחלק הרומני נמצא במערב טרנסילבניה ברומניה. מקור השם בנחלים החוצים את המחוז, הקריש הלבן, הקריש השחור והקריש המהיר, שלושתם יובלים של הקריש.

הגבולות הטבעיים של החבל הם נהר טיסה במערב, נהר המורש בדרום, הרי הקרפטים המערביים של רומניה במזרח והסומש בצפון. בשנת 1920 חולק החבל בין רומניה ובין הונגריה על בסיס ההשתיכות האתנית של תושביו. בחלק הרומני יש את מחוז ביחור ומחוז ארד ובחלק ההונגרי המחוזות בקש והיידו-ביהר.

הערים העיקריות של החבל הן אוראדיה (הבירה המסורתית ובירת מחוז ביהור) וארד שכיום נמצאות בשטח רומניה ודברצן שנמצאת בשטח הונגריה.

קרישאנה הייתה חלק מן האזור ההיסטוריה הרחב יותר שנקרא החל מהמאה ה-16 פרטיום, שלא היה מרכיב של טרנסילבניה המקורית.

קישורים חיצוניים
----------------

ויקישיתוף מדיה וקבצים בנושא **קרישאנה** בוויקישיתוף

| אזורים היסטוריים ברומניה |
| --- |
| 

|  |  |
| --- | --- |
| **דוברוג'ה** (צפון דוברוג'ה) **-** **מולדביה** (בסרביה • בודג'אק • בוקובינה • הרצה) **-** **טרנסילבניה** (באנאט • קרישאנה • מרמורש) **-** **ולאכיה** (מונטניה • אולטניה) | מפת האזורים |

 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge604261
* VIAF: 240403576
* WorldCat (עם VIAF): 240403576

 |
**כחל עב-מקור** (שם מדעי: ***Eurystomus***) הוא סוג עופות ממשפחת הכחליים בעלי 4 מינים. עופות אלה חיים בטבע באפריקה שמדרום לסהרה, באי מדגסקר וביפן, דרום-מזרח אסיה, איי אינדונזיה ואוסטרליה. המין כחל צהוב-מקור נודד ברחבי אפריקה ובשנת 2019 נמצא לראשונה בישראל.

כחלים אלה דומים לבני הסוג כחל אך בעלי מקור רחב ובעלי ציצות דמויות "זקן" מתחת המקור. הכנפיים שלהם מעט ארוכות יותר אך הרגליים קצרות יותר והם מצויים רוב הזמן בין הענפים והצמחייה. בדומה לחנקניים הם מתצפתים מענף או עמוד על סביבתם ומחפשים טרף קטן כמו חרקים, עכבישים או חולייתנים קטנים ואז צוללים אליו. הם לא נוהגים לתפוס טרף מעופף.

תפוצתם היא בשטחים בהם צמחייה רבה כמו בסוואנה או חורשה ולעיתים גם ביערות פתוחים. הם יימנעו ממדבריות.

מינים
-----

* כחל כחול-גרון (Eurystomus gularis)
* כחל רחב-מקור (Eurystomus glaucurus)
* Eurystomus orientalis
* Eurystomus azureus

קישורים חיצוניים
----------------

ויקישיתוף מדיה וקבצים בנושא **כחל עב-מקור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |
**גאצ'יאני** (גאורגית: **გაჩიანი**) הייתה עיר היסטורית ומחוז היסטורי באיבריה תחתית/כארתלי תחתית בדרום-מזרח גאורגיה. מיקומה המדויק של העיר וגבולותיו המדויקים של המחוז, נותרו לא ברורים.רשומותיו של לאונטי מרובלי מייחסים את ייסודה לאפונים של האל המיתי, גאצ'יס, בנו של כרתלוס. ההיסטוריון הארמני בן המאה האחת עשרה, אוחטאנס מסבסטיה (ՈՒխտանես Սեբաստացի), מיקם את גאצ'יאני (Gajenaget) באזור שנקרא על פי כינויו "ערבת הגאורגים" (Vrac' Dašt) והחשיב אותה כשם מאוחר יותר של העיר צוּרטאווי. מאידך, ההיסטוריון הגאורגי, וחושטי, מיקם את גאצ'יאני על הגדה הימנית של נהר קציה.

אדמת גאצ'יאני הייתה אחד מאזורי החיץ בין איבריה העתיקה וארמניה, והשליטים בה התחלפו יותר מפעם אחת במהלך קיומה. היא ייסדה, במאות השלישית והרביעית לפנה"ס, חלק מדוכסות סאמשווילדה (სამშვილდე). אולם חלק הדרום-מערבי סופח, במאה הרביעית לפנה"ס, לנסיכות האמנית-גאורגית, נסיכות גוגארנה. מאוחר יותר, בשנת 888 וב-914/8 ‏, היו בשליטת הבגרטידים הארמנים. בעיקרו של דבר, ההיסטוריה של גאצ'יאני לאחר מכן, הייתה כמו ההיסטוריה של סאמשווילדה והמחוז בדרום-מערב טביליסי. כיום, גאצ'יאני הוא שמו של כפר בנפת גרדבני המאוכלס ברובו באזרים.

הערות שוליים
------------

1. ↑  רוברט תומאס (1996), **ההיסטוריה הקווקזית המשוכתבת: אימוץ הרשומות הגאורגיות על ימי ארמניה בימי הביניים**, עמ' 10, מסת"ב 0198263732, (באנגלית)
2. ↑  נינה גארסויאן (1999), **L'Église arménienne et le grand schisme d'Orient**, עמ' 340, מסת"ב 904290674X, (בצרפתית)
3. ↑  סיריל טואמנוף (1967), **מחקרים על ההיסטוריה הנוצרית של הקווקז**, עמ' 499, (באנגלית)
**כַּחְלִיל הַבִּקְיָה** (שם מדעי: *Polyommatus amandus*) הוא פרפר נדיר ממשפחת הכחליליים. כחליל הבקיה נפוץ בצפון אפריקה, אירופה ועד מזרח אסיה. בישראל הוא נמצא רק בחרמון ובצפון רמת הגולן.

תיאור כללי
----------

מוטת כנפיו נעה בין 29 ל-35 מילימטרים. כחליל הבקיה גדול באופן ניכר משאר הפרפרים בתת-המשפחה שלו (Polyommatinae), ניתן להבחין בכך בעיקר בעת התעופפותם. צידן העליון של כנפיי הזכר הן אפור כספי או תכלת, לרוב ישנו גם קו גבול שחור שמחוצה לו קו שוליים לבן שנמצא בקצות הכנפיים, אך לא תמיד. צידן העליון של כנפי הנקבה הן כחולות כהות עם גוונים חומים בפינות בחלק מהאזורים, באזורים אחרים הן חומות בהירות ובקצוות צורות בצבע המזכירות צורת חצי ירח. על קצוות הכנפיים מאחורה יש כתמים אדומים. צידן התחתון של כנפיי הזכר הן בצבע אפור בהיר עם כתמים שחורים הלבנים בחלקם החיצונים. צידן התחתון של כנפיי הנקבה דומה אך בעל חום-קרמי בהיר עשיר עם כתמים אדומים, בעיקר על השוליים של צידן האחורי של הכנפיים עם שורה של נקודות שחורות שבדרך כלל נוגעות אחת בשנייה, המקבילות לשולי הכנפיים.

מחזור חיים
----------

פרפר זה מתעופף בדרך כלל מחודש מאי עד לאוגוסט. הנקבה מטילה את ביציה על עלי צמח הבקיה, בדרך כלל. הביצה לבנבנה, שטוחה ומרושתת המוטלת ברוב הפעמים יחידה, לעיתים, גם בקבוצות. הזחל שבוקע הוא בצבע קרם ועם גדילתו צבעו משתנה לירוק עם פס כהה יותר במרכז. יש בלוטות רוק המפרישות טל דבש המושך אליו נמלים, שאלו מגינות על הזחלים מטורפים. הזחל בשיא גדילתו מגיע לכ-20 מ"מ ולאחר מכן נכנס לדיאפאוזה חורפית לתקופה של כ-10 חודשים שלאחריה הופך לגולם. הגולם בצבע ירוק ואורכו כ-15 מ"מ, תקופתו כשלושה שבועות.

בארץ ישראל
----------

בישראל נמצא הפרפר בסכנת הכחדה, ומתעופף רק בחרמון ובצפון רמת הגולן אך מאוד נדיר וקשה למצוא אותו. בשנת 2009, על פי בקשת אגודת חובבי הפרפרים בישראל, הוכרז כחליל הבקיה, ביחד עם עוד 13 פרפרים, כפרפר מוגן בישראל.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **כחליל הבקיה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
 |

הערות שוליים
------------

1. 1 2  Amanda's Blue, Plebeius amandus - Butterflies - NatureGate, www.luontoportti.com (באנגלית)
2. ↑  בן יהודה, עוז (2014-06-29). "כחליל הבקיה". *מן השדה*. נבדק ב-2017-09-05.
3. ↑  לראשונה: פרפרים הוכרזו כערכי טבע מוגנים, באתר nrg‏, 7 באפריל 2009
תוצאות של מחקר המייצג דירוג של מומחים לנזקי סמים, שנערך ב-2010 על ידי הוועדה המדעית העצמאית לסמים. בסיכום הפגיעה העצמית והפגיעה באחרים, אלכוהול נמצא כסם המזיק ביותר בהשוואה לשאר, והגיע לרמת נזק של 72%.
**השפעות קצרות טווח של אלכוהול** שנצרך בשתיית משקה חריף, מדורגות מירידה ברמת החרדה וביכולת המוטורית במינונים נמוכים, ועד לאיבוד הכרה, אמנזיה אנטרוגרדית, וקריסה של מערכת העצבים המרכזית במינונים גבוהים יותר. קרום התא חדיר מאוד לאלכוהול, וכאשר אלכוהול נמצא בזרם הדם הוא עלול לחדור כמעט לכל תא בגוף.

ריכוז האלכוהול בדם נקבע באמצעות המדד blood alcohol content או BAC (-תוכן אלכוהול בדם). הכמות והנסיבות גורמות חלק גדול בהיקף השכרות; לדוגמה, אכילת ארוחה כבדה לפני צריכת אלכוהול גורמת שהאלכוהול ייקלט לאט יותר.

גם התייבשות מהווה מרכיב חשוב, בעיקר בגרימת היקף החמרמורת. לאחר שתייה מוגזמת, האדם עלול להגיע לאיבוד הכרה, וברמות צריכה קיצוניות אף להרעלת אלכוהול ולמוות. ריכוז אלכוהול של 0.40% בדם יהרוג חצי מקבוצת נבדקים. אלכוהול עלול גם לגרום למוות בעקיפין, על ידי חנק מקיא.

אלכוהול עלול להחמיר בעיות שינה באופן משמעותי.

השפעות לפי מינון
----------------

לריכוזים שונים של אלכוהול בדם ישנן השפעות שונות על גוף האדם.

להלן רשימה של תופעות נפוצות של אלכוהול בגוף, בהתאם לריכוז האלכוהול בדם (BAC). עם זאת, הסבילות משתנה מאדם לאדם, ואנשים שונים יגיבו בצורה שונה לאותו מינון. לכן, אחוזי ה-BAC הם הערכה, ומשמשים לצורכי המחשה:

|  |  |  |  |  |  |  |  |
| --- | --- | --- | --- | --- | --- | --- | --- |
| **אופוריה (BAC ‏ = 0.03% עד 0.12%)*** שיפור כללי במצב הרוח ואופוריה אפשרית.
* עליה ברמת הביטחון העצמי.
* חברתיות מוגברת.
* ירידה בחרדה.
* ירידה בריכוז.
* מראה סמוק.
* שיפוט לקוי.
* חוסר קורדינאציה בשרירים עדינים.

**עייפות (BAC ‏ = 0.09% עד 0.25%)*** רוגע.
* זיכרון והבנה לקויים.
* תגובות איטיות.
* אטקסיה; קשיי איזון; הליכה לא מאוזנת.
* ראייה מטושטשת; חושים נוספים עלולים להיפגע.

**בלבול (BAC ‏ = 0.18% עד 0.30%)*** בלבול עמוק.
* פגיעה בחושים.
* שיכוך כאב.
* אטקסיה חמורה; דיבור לקוי; זעזועים.
* סחרחורות, ולעיתים קרובות גם בחילות.
* הקאות.
 | **קהות חושים (BAC ‏ = 0.25% עד 0.40%)*** אטקסיה חריפה.
* איבוד הכרה.
* אמנזיה אנטרוגרדית.
* הקאות שעלולות להוביל למוות עקב שאיפת קיא בחוסר הכרה.
* הפרעה מסכנת חיים בנשימה.
* ירידה בקצב הלב. עלול להתבטא כקור או איבוד תחושה בגפיים.
* בריחת שתן.

**תרדמת (BAC ‏ = 0.35% עד 0.80%)*** תרדמת.
* רפלקסים דיכאוניים (-כמו חוסר תגובה לשינויים באור).
* הפרעה ניכרת ומסכנת חיים בנשימה.
* ירידה ניכרת בקצב הלב.
* רוב מקרי הרעלת אלכוהול נגרמים ממינון כזה.
 |  |  |  |  |  |  |

ראו גם
------

* אלכוהול בהיריון

הערות שוליים
------------

1. ↑  Horowitz M, Maddox A, Bochner M, et al. (August 1989). "Relationships between gastric emptying of solid and caloric liquid meals and alcohol absorption". Am. J. Physiol. 257 (2 Pt 1): G291–8
2. ↑  Alcohol Awareness Page
**דיוויזיית השריון ה-8 של צבא ארצות הברית** (באנגלית: **8th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

היסטוריה
--------

הדיוויזיה הוקמה ב-1 באפריל 1942 בפורט נוקס, מתוך אלמנטים "עודפים" של דיוויזיות השריון ה-4 שאורגנה מחדש, וכמפקדה הראשון מונה ויליאם גריימס. לאחר מכן עברה הדיוויזיה למחנה פולק, לואיזיאנה, ובהמשך השתתפה בתמרוני לואיזיאנה.

בנובמבר 1944 הגיעה הדיוויזיה לאנגליה, וב-5 בינואר 1945 נחתה בחופי לה האבר ורואן, צרפת. באמצע ינואר לחמה הדיוויזיה כחלק מהארמייה השלישית לצד הדיוויזיה ה-94 באזור הסאר והמוזל, ובפברואר הועברה הדיוויזיה להולנד תחת הארמייה התשיעית, עימה לחמה במהלך מבצע רימון. לאחר מכן חצתה הדיוויזיה את הריין במסגרת מבצע בזק, ובהמשך השתתפה בכיתור כיס הרוהר ובקרבות בגרמניה, ואף השתתפה בשחרור תת-מחנה של מחנה בוכנוואלד.

הדיוויזיה הושבתה עם שובה לארצות הברית בספטמבר אותה שנה, ופורקה בניו יורק ב-13 בנובמבר 1945.

מפקדים
------

* ויליאם גריימס (1942–1944)
* ג'ון דיווין (1944–1945)

קישורים חיצוניים
----------------

* דיוויזיית השריון ה-8 (באנגלית)
יום פתוח בתחנת סירות ההצלה של העיירה הולילייק בבריטניה, Hoylake Lifeboat Station
מתחם רישום ביום פתוח במוסד האקדמי SCAD בהונג קונג
**יום פתוח** הוא יום פעילות יזומה המתוכננת ומאורגנת על ידי ארגון או מוסד, במטרה להציג בפני המתעניינים את הפעילות וההישגים של הארגון, ולשווק אותו לקהל הרחב. ביום זה מתאפשרת גישה חופשית למתקני הארגון, שלרוב אינם פתוחים בפני הציבור, ומתקיימות בו פעילויות שונות בהן הארגון מוצג ומשווק בפני הקהל.

יום פתוח באקדמיה
----------------

ימים פתוחים מתקיימים לעיתים קרובות במוסדות אקדמיים שונים, במטרה להציג בפני המתעניינים בלימודים אקדמיים את אפשרויות הלימודים במוסד. היום הפתוח מתקיים במכללות ובאוניברסיטאות פעם בשנה או מספר פעמים בשנה, סמוך למועדי הרישום לשנת הלימודים האקדמית הבאה או לסמסטר הלימודים הקרוב.

במהלך היום הפתוח מוצגים תכנים הנלמדים במוסד האקדמי, הישגים של המוסד, מתקניו וכיתות הלימוד שלו ועוד. נערכים מפגשים עם סגל המרצים, סטודנטים ובוגרים, ומוצע ייעוץ אקדמי לבחירת מסלול לימודים, כך שאלו משמשים כממליצים או סוכני מידע עבור ציבור המתעניינים בלימודים. זאת במטרה להשפיע על המתעניינים לבחור בו כמוסד האקדמי ללימודיהם.

הפעילות מלווה בהגשת כיבוד קל, הרצאות והסברים על מוסד הלימודים בחוגים השונים, חלוקת חוברות מידע, ואפשרות לבקר במתקני הקמפוס פתוחים לרשות הקהל (לרבות כיתות לימוד, אולפני רדיו, מעבדות ועוד).

במהלך היום הפתוח נערכים מאמצי שיווק שונים, כגון שימוש בתמריצים להרשמה ביום הפתוח (חלק מהמוסדות האקדמיים מקנים הנחות בשכר לימוד או בדמי ההרשמה לנרשמים במהלך היום הפתוח), שירות ייעוץ אקדמי חינם למתעניינים, שימוש במסרים פרסומיים בתוך תחומי המוסד (כגון הצבת פוסטרים, שלטים, שימוש במותג ובצבעי המותג של המוסד, ועוד), פעילויות בילוי, פנאי ומופעים חיצוניים שונים, ועוד.

קישורים חיצוניים
----------------

ויקישיתוף מדיה וקבצים בנושא **יום פתוח** בוויקישיתוף
* לוח ימים פתוחים במוסדות לימוד בישראל, באתר "לימודים בישראל"
* דוגמה ליום פתוח במכללה האקדמית כנרת
* דוגמה ליום פתוח המסלול האקדמי המכללה למנהל
* דוגמה לשיווק יום פתוח באוניברסיטת תל אביב
* אביב ברטלה, יום פתוח באוניברסיטה: קרנבל בסגנון פריימריז, באתר, ynet ינואר, 2014
* תומר רוטליין, סלבס וסיוע בעבודה: כך משווקים תואר אקדמי, באתר, ynet דצמבר, 2013
שאול צמח
**שאול צמח** (נולד ב-1968) הוא כלכלן ישראלי, כיהן כמנכ"ל משרד האנרגיה והמים וכמנכ"ל משרד התיירות.

קורות חיים
----------

צמח נולד בחיפה בשנת 1968. 

צמח למד לימודי תואר ראשון בכלכלה ויחסים בינלאומיים באוניברסיטה העברית בירושלים ולו תואר שני במדיניות ציבורית מאוניברסיטת תל אביב, בהתמחות בניהול ובתקצוב ציבורי. ביוני 2004 השתתף בתוכנית מטעם בית הספר קנדי לממשל באוניברסיטת הרווארד בנושא Enhancing Municipal Leadership in Israel.

בשנת 1994, החל צמח לעבוד באגף התקציבים במשרד האוצר, בו שימש, בין היתר, כראש תחום אנרגיה ומרכז צוות תקציב. במקביל, שימש כדירקטור במספר חברות ממשלתיות, בהן רכבת ישראל, בתי זיקוק לנפט וחברת החשמל לישראל.

בשנת 2002 מונה צמח לתפקיד סגן הממונה על התקציבים במשרד האוצר, והיה אחראי על תחומי התחבורה, החקלאות, הפנים ואיכות הסביבה. בשנה זו שימש כחבר במועצת רשות שדות התעופה בתפקיד יו"ר וועדת הכספים של המועצה. בשנת 2005, התמנה ליו"ר בפועל של רשות שדות התעופה. 

צמח היה אחראי מטעם משרד האוצר על הרפורמה בנמלים, על הקמת חברת רכבת ישראל, על הקמת החברה הלאומית לדרכים וכן על הפעילות לאיחוד רשויות מקומיות.

בשנת 2007 מונה צמח לתפקיד מנכ"ל משרד התיירות ועמד בראש המשרד במשך כשנתיים, עד שנת 2009. במסגרת תפקיד זה צמח פעל בעיקר לשקם את התיירות בישראל לאחר מלחמת לבנון השנייה. 

לאחר הבחירות לכנסת ה-18 הודיע צמח על התפטרותו מתפקיד מנכ"ל משרד התיירות. אך לאחר שבועיים נענה לבקשתו של שר האנרגיה והמים (אז שר התשתיות הלאומיות), ד"ר עוזי לנדאו, ומונה כמנכ"ל המשרד, כיהן בתפקיד עד אוקטובר 2013. 

בשנת 2010 שימש כחבר בוועדת ששינסקי, לבחינת המדיניות הפיסקאלית בנושא משאבי נפט וגז טבעי בישראל. צמח הגיש דעת מיעוט לגבי מסקנות הוועדה. 

בשלהי שנת 2011 מונה לתפקיד יו"ר ועדת צמח - הוועדה הבינמשרדית לבחינת מדיניות הממשלה בנושא הגז הטבעי, אשר הגישה את מסקנותיה באוגוסט 2012. 
מסקנות הוועדה נחשפו במאי 2013 וכללו הצעה לייצוא 50% מכמות הגז המשוערת, בשווי מוערך של כ-275 מיליארד שקלים. 
פרסום הדו"ח עורר דיון ציבורי בנושא ושימש זרז לגל מחאות. ב-14 במאי 2013, בדיון שנערך בנושא בכנסת ישראל, מסקנות וועדת צמח הוגדרו כ"מעורפלות" ונפסלו על ידי וועדת הכלכלה של הכנסת. 
בדיון נאמר כי הדו"ח התבסס על אומדנים לא מדויקים הן לגבי כמות הגז במאגר והן לגבי צרכיו של המשק הישראלי. 
בתום הדיון נקבע כי מסקנות וועדת צמח לא יתקבלו והנושא יוסדר בחקיקה. 

| מנכ"לי משרד האנרגיה |
| --- |
| 

|  |
| --- |
| יוסי ורדי • דוד הגואל • אוריאל לין • נתן ארד • סילבן שלום • אורי וירצבורגר • רן קרול • עמוס רון • אסף שלגי • גיורא רום • יעקב כץ • יעקב אפרתי • יאיר מעיין • אלי רונן • חזי קולגר • שאול צמח • אורנה הוזמן-בכור • שאול מרידור • אודי אדירי • ליאור שילת • יעקב (קובי) בליטשטיין |

 |
ה**מִסַוֲּודֵּה** (האות מ' בשווא נוטה לחיריק. במקור: **אַלְמִסַוֲּדֵּה**) היא פנקס בית הדין של צנעא, המכיל תעודות, פסקי דין ושטרות של קהילת צנעא ושאר יהדות תימן.

פירוש השם
---------

פירוש המילה "מסוודה" בערבית הוא "שחורה", כלומר מה שכתוב בפנקס בית הדין הוא שמור וברור, כתוב "שחור על גבי לבן".

חלקי הפנקס
----------

בשנות ה-40 של המאה ה-20 התכתב פרופ' יהודה רצהבי שהתגורר בארץ ישראל עם הרב יוסף קורח שהתגורר בצנעא. מהתכתבות זו ניתן ללמוד על מספר חלקים של המסוודה: אחד ברשות משפחת קארה, שירשו מאבותיהם מארי יוסף קארה ומארי סלימאן קארה שהיו ראשי בית הדין בצנעא; שני ברשות משפחת יצחק הלוי, שירשו ממארי יחיא יצחק הלוי שהיה הרב הראשי של תימן; ושלישי ברשות משפחת קורח, שירשו מהרב עמרם קורח שהיה הרב הראשי של תימן.

כיום קיימים שני חלקים למסוודה:

* **כרך א'** – תעודות בית הדין בין השנים ה'תקכ"ה – ה'תקל"ו (1765–1777). 352 עמודים. הועתק בתימן על ידי מארי חיים חובארה בשנת ה'תרצ"ו (1936), לבקשת פרופ' יהודה רצהבי. כתב היד נתרם לספרייה הלאומית. הוכן לדפוס על ידי פרופ' יהודה ניני, ותורגם על ידי נסין בנימין גמליאלי. יצא לאור על ידי המכון לחקר התפוצות של אוניברסיטת תל אביב בשנת ה'תשס"א (2001).
* **כרך ב'** – תעודות בית הדין בין השנים ה'תקמ"ו – ה'תרכ"ז (1786–1867). עותק ממנו נמסר לספרייה הלאומית.

קישורים חיצוניים
----------------

* **מסודה**, מתוך: לקסיקון ליהדות תימן, באתר האגודה לטיפוח חברה ותרבות

הערות שוליים
------------

1. 1 2 3  פרופ' אהרן גימאני, פנקס בית הדין הגדול בצנעא, בתוך: תקצירי כנס ליבי במזרח, עמוד 11
**Street Legal** הוא אלבום רוק של הזמר והמוזיקאי האמריקאי בוב דילן, אשר יצא ב-1978.

סטריט ליגל הוא האלבום האחרון של דילן מהתקופה הטרום-נוצרית שלו, וסימנים ראשונים לתמורה שעמדה להתרחש אצלו נראים בשיריו, כגון השיר "סנור (עלילות של כוח יאנקי)" האפוקליפטי.

מבחינה מוזיקלית, סטריט ליגל הוא חריג בעבודתו של דילן בכך שהוא אלבום שכלל תזמורת מלאה, כולל כלי נשיפה וזמרות רקע. האלבום, וסיבוב ההופעות שבא בעקבותיו, ספג ביקורת בשל הסגנון ה"לאס-וגאסי" שלו. השירים הם ברובם בעלי צליל מלא יותר מאלבומיו הקלאסיים של דילן, ולכן האלבום נחשב לעיתים לאלבום הראשון לאחר "התקופה הקלאסית" של דילן, שהסתיימה עם "Desire" ב-1976, ועם סיום סיבוב ההופעות של ה-Rolling Thunder Revue. סיבוב ההופעות של 1978, שכלל הופעות באירופה וביפן, הכיל גרסאות שונות באופן קיצוני לשיריו המוכרים של דילן, ותועד בהופעה חיה "Live at Budokan". ההקלטה המקורית של האלבום נחשבת לגרועה באיכותה, ורמיקס של האלבום מ-1999 שימש לכל הגרסאות העתידיות.

רבים משירי האלבום, כגון "פוני חדש", משלבים דיון ביחסים מורכבים בין המספר לאישה, ונושאים אפוקליפטיים או דתיים. יש אומרים שמותו של אלביס פרסלי זמן קצר לפני הקלטת האלבום השפיע על המוזיקה שבו. דילן סיפר שלאחר מותו של אלביס, כל חייו חלפו לפניו, והוא לא דיבר עם איש במשך שבוע. על אף שהאלבום לא זכה להצלחה, חלק משיריו זכו לעדנה עם השנים. "סניור" הופיע באוסף של דילן משנת 1985 "biograph". השיר "חילופי המשמר" ("The Changing of the Guards"), מדיטציה מיסטית על הקרבות שלפני אחרית הימים, נחשב לאחד משיריו המוצלחים ביותר של דילן, וזכה למספר גרסאות כיסוי, על ידי, בין השאר, פטי סמית' ופרנק בלאק.

רשימת השירים
------------

כל השירים נכתבו על ידי בוב דילן.

1. "Changing of the Guards" – ‏ 7:04
2. "New Pony" – ‏ 4:28
3. "No Time to Think" – ‏ 8:19
4. "Baby, Stop Crying" – ‏ 5:19
5. "Is Your Love in Vain?" – ‏ 4:30
6. "Señor (Tales of Yankee Power)" – ‏ 5:42
7. "True Love Tends to Forget" – ‏ 4:14
8. "We Better Talk This Over" – ‏ 4:04
9. "Where Are You Tonight? (Journey Through Dark Heat)" – ‏ 6:16

קישורים חיצוניים
----------------

* ספוטיפיי Street Legal באתר ספוטיפיי
* MusicBrainz Street Legal באתר MusicBrainz
* Discogs Street Legal באתר Discogs
* AllMusic Street Legal באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 5883c91a-43ea-34e6-922d-1dc12fd48467

 |
**אמאד דיאלו** (בצרפתית: **Amad Diallo**; נולד ב-11 ביולי 2002) הוא כדורגלן מחוף השנהב, המשחק כקשר כנף בקבוצת מנצ'סטר יונייטד ובנבחרת חוף השנהב.

קריירת מועדונים
---------------

דיאלו נולד באביג'אן שבחוף השנהב, והוא מוסלמי. לו גם דרכון איטלקי.

### אטאלנטה

דיאלו הגיע למחלקת הנוער של אטאלנטה מהסרייה א' בשנת 2015. ב-27 באוקטובר 2019 ערך דיאלו את הופעת הבכורה שלו בקבוצה הבוגרת של המועדון, כשנכנס כמחליף והבקיע את שער הבכורה שלו בניצחון 1–7 על אודינזה במסגרת המחזור התשיעי של עונת 2019/2020 בסרייה א'. עד לסוף עונה זו ערך דיאלו שתי הופעות ליגה נוספות.

בחצי הראשון של עונת 2020/2021 ערך דיאלו הופעת ליגה נוספת במדי המועדון, ואף ערך את הופעת הבכורה שלו בליגת האלופות, בתיקו 1-1 נגד מיטיולן במסגרת שלב הבתים.

### מנצ'סטר יונייטד

ב-5 באוקטובר 2020 חתם דיאלו על חוזה לחמש עונות במנצ'סטר יונייטד מהפרמייר ליג החל מחודש ינואר 2021. ב-18 בפברואר 2021 ערך דיאלו את הופעת הבכורה שלו במועדון, כשהחליף את מייסון גרינווד בניצחון 0–4 על ריאל סוסיאדד במסגרת משחק הגומלין בשלב 32 הגדולות של הליגה האירופית לעונת עונת 2020/2021 בליגה האירופית. ב-11 במרץ 2021 הבקיע דיאלו את שער הבכורה שלו במועדון, בתיקו 1-1 נגד מילאן במסגרת שלב שמינית הגמר של הליגה האירופית. ב-11 במאי 2021 ערך דיאלו את הופעת הבכורה שלו בפרמייר ליג, בהפסד 1–2 ללסטר סיטי במסגרת המחזור ה-36. בסך הכל ערך דיאלו בחצי העונה הראשונה שלו במועדון שלוש הופעות ליגה וארבע הופעות בליגה האירופית.

ב-27 בינואר 2022 הושאל דיאלו לריינג'רס מהליגה הסקוטית עד לסיום העונה.

ב-31 באוגוסט 2022 הושאל לסנדרלנד.

נבחרת חוף השנהב
---------------

ב-26 במרץ 2021 ערך דיאלו את הופעת הבכורה שלו בנבחרת חוף השנהב, כשנכנס כמחליף בניצחון 0–3 על נבחרת ניז'ר במסגרת מוקדמות גביע אפריקה לאומות 2021. ב-5 ביוני 2021 הבקיע דיאלו את שער הבכורה שלו במדי הנבחרת, שער מכריע בתוספת הזמן בניצחון 1–2 על נבחרת בורקינה פאסו במשחק ידידות.

קישורים חיצוניים
----------------

ויקישיתוף מדיה וקבצים בנושא **אמאד דיאלו** בוויקישיתוף
* אמאד דיאלו, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  "Manchester United Recruit Amad Diallo, Good News for Paul Pogba". *Newsy Today*. 6 בינואר 2021. נבדק ב-24 בפברואר 2021. `{{cite web}}`:  (עזרה)תחזוקה - ציטוט: url-status (link)
2. ↑  "Join Manchester United, Amad Diallo Uploads Surah Al-Furqan Verses 65–66: Okezone Ball". *Netral.News*. 8 בינואר 2021. נבדק ב-24 בפברואר 2021. `{{cite web}}`:  (עזרה)תחזוקה - ציטוט: url-status (link)
3. ↑  "Amad Diallo: Winger gets Italian passport ahead of transfer to Manchester United from Atalanta". *Sky Sports*. נבדק ב-4 בינואר 2021. `{{cite web}}`:  (עזרה)תחזוקה - ציטוט: url-status (link)
4. ↑  Transfer news: Amad agrees a loan deal, www.manutd.com (באנגלית)

| **נבחרת חוף השנהב – אולימפיאדת טוקיו 2020** |
| --- |
| 1 נאגולי • 
2 גנאקה • 
3 בייאי • 
4 דאבילה • 
5 אי. דיאלו • 
6 סינגו • 
7 אי. דומבייה • 
8 קסייה • 
9 דאו • 
10 אמ. דיאלו • 
11 קואמה • 
12 קואסי •
13 קייטה • 
14 גויאגון •
15 גרדל •
16 אליעזר •
17 אוטארה •
18 טימיטה •
19 קוואו •
20 אב. דומבייה •
22 טיה •
מאמן: האידרה | חוף השנהבחוף השנהב |
**הנרי רוס פרו** (באנגלית: **Henry Ross Perot**;‏ 27 ביוני 1930 – 9 ביולי 2019) היה מיליארדר אמריקאי, שנודע בעיקר כמי שהיה פעמיים (ב-1992 וב-1996) מועמד עצמאי לתפקיד נשיא ארצות הברית.

ביוגרפיה
--------

פרו נולד וגדל בטקסרקנה, טקסס. הוא למד באקדמיה הימית של ארצות הברית באנאפוליס ושירת כקצין במשך ארבע שנים. ב-1957 עזב את הצי והחל לעבוד כאיש מכירות בחברת IBM. ב-1962 עזב את חברת הענק וייסד את חברת Electronic Data Systems, חלוצה בתחום מיקור חוץ, שנמכרה בשנת 2008 להיולט פקארד.

בשנות השמונים החל פרו להיות מעורב בפוליטיקה, כמבקר חריף של הממסד הפוליטי הקיים. לקראת הבחירות לנשיאות של 1992, הוא הציג את מועמדותו העצמאית, שלא במסגרת המפלגה הרפובליקנית או הדמוקרטית, על מצע שהבטיח תקציב מאוזן ודמוקרטיה ישירה באמצעים אלקטרוניים. פרו הצליח, בהשקעה של כסף רב וכישורים ארגוניים ניכרים, להירשם כמועמד בכל חמישים מדינות ארצות הברית ולהשתתף בשני עימותי בחירות משולשים. במהלך החודשים שקדמו לבחירות הודיע פרו על פרישתו מהמירוץ, אך לאחר מכן שב והודיע על התמודדותו המחודשת. עם זאת, פרישתו גרמה לו נזק ניכר באהדה הראשונית לה זכה ממצביעים רבים, שלא שבו לתמוך בו עוד. בבחירות לנשיאות זכו הוא והמועמד לסגנות ג'יימס סטוקדייל ב-18.9% מהקולות, שהפכו אותו למועמד ה"שלישי" המצליח ביותר מאז תאודור רוזוולט ב-1912. אולם הוא לא הצליח לזכות ולו בקול אחד בחבר האלקטורים.

ההשפעה שהייתה למועמדותו של פרו ב-1992, בהן קיבל פרו 18.9% ממניין הקולות, עוררה עניין רב. מהצד הרפובליקני יש שהאשימו אותו בהפסדו של בוש, אך מנגד הראו מדגמים מיום הבחירות כי לקח באופן שווה מצביעים משני הצדדים, כאשר ללא נוכחותו הפער בין המועמדים היה נשמר מלבד אוהיו שהייתה עוברת לטורו של בוש. עם זאת, השפעתו על המירוץ וכניסתו המאוחרת אליו באוקטובר אחרי שפרש ביולי נותרו שנויות במחלוקת.

לקראת בחירות 1996 ייסד פרו את המפלגה הרפורמיסטית האמריקאית ורץ בשמה לנשיאות בשנית. הפעם לא הורשה על ידי קלינטון ובוב דול להשתתף עמם בעימותים, לא הצליח להעלות את מועמדותו לאותו פרופיל ציבורי שהיה לה ארבע שנים קודם לכן, וקיבל רק כ-8% מהקולות. עדיין הייתה זו תוצאה טובה עבור מועמד עצמאי. בשנת 2000 סירב להיות מועמדה של מפלגת הרפורמה לנשיאות והוחלף על ידי פט ביוקנן.

קישורים חיצוניים
----------------

ויקישיתוף מדיה וקבצים בנושא **רוס פרו** בוויקישיתוף
* 

* אתר האינטרנט הרשמי של רוס פרו (באנגלית)
* רוס פרו, באתר אנציקלופדיה בריטניקה (באנגלית)
* רוס פרו, באתר "Find a Grave" (באנגלית)

הערות שוליים
------------

1. ↑  PEROT SEEN NOT AFFECTING VOTE OUTCOME, וושינגטון פוסט, 8 בנובמבר 1992

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266586605171
* BnF: cb125120527 (data)
* CiNii: DA08568248
* GND: 118923307
* ISNI: 0000 0000 8162 4464
* LCCN: n88028223
* NARA: 10572229
* NDL: 00472935
* NKC: jx20090512008
* NLK: KAC2018J7518
* NLP: A33092242
* SNAC: w6hf8jxq
* SUDOC: 031695590
* VIAF: 88562847
* WorldCat: lccn-n88028223

 |
**איירין היגינבות'אם** (באנגלית: **Irene Higginbotham**; 11 ביוני 1918 – 27 באוגוסט 1988) הייתה פזמונאית ופסנתרנית אמריקאית. היא התפרסמה בעיקר בזכות כתיבת השיר "Good Morning Heartache", שהוקלט על ידי בילי הולידיי כסינגל.

ביוגרפיה
--------

היגינבות'אם נולדה ב-11 ביוני 1918, בעיר ווסטר שבמסצ'וסטס. היא אחייניתו של נגן הטרומבון האפרו-אמריקאי ג'יי. סי. היגינבות'אם. למדה מוזיקה אצל המנצח קמפר הארלד, ממכללת מורהאוס. היגינבות'אם הייתה פסנתרנית בקונצרטים בגיל 15, והצטרפה לאגודה האמריקאית למלחינים, מחברים ומוציאים לאור ב-1944, כשהייתה בת 26. היא הלחינה כמעט 50 שירים שפורסמו. עם זאת, כיוון שהייתה אישה אפרו-אמריקאית שעבדה בסמטת טין פאן בתקופה בו רוב המלחינים שעבדו עמה היו גברים לבנים, כמה חוקרים ומוזיקולוגים מאמינים שבמרוצת השנים הולחנו על ידי היגינבות'אם הרבה יותר מחמישים שירים או שבחלק מסטנדרטי הג'אז שמה לא נרשם ברשימת הקרדיטים של היוצרים. ידוע שהיא השתמשה בשם עט, גלן גיבסון, בדומה למרבית המלחינות באותה עת. תרומתה של היגינבות'אם לעולם הג'אז נשארה לאורך דורות, ושיריה עדיין זוכים לגרסאות כיסוי.

היגינבות'אם נפטרה ב-27 באוגוסט 1988, בגיל 70, בניו יורק.

קישורים חיצוניים
----------------

ויקישיתוף מדיה וקבצים בנושא **איירין היגינבות'אם** בוויקישיתוף

* איירין היגינבות'אם, במסד הנתונים הקולנועיים IMDb (באנגלית)
* איירין היגינבות'אם, באתר AllMusic (באנגלית)
* איירין היגינבות'אם, באתר MusicBrainz (באנגלית)
* איירין היגינבות'אם, באתר Discogs (באנגלית)
* איירין היגינבות'אם, באתר SecondHandSongs

הערות שוליים
------------

1. 1 2  "Irene Higginbotham", *The Black Perspective in Music*, Vol. 16, No. 2 (Autumn 1988), p. 247.
2. ↑  Ted Gioia, "Five women songwriters who helped shape the sound of jazz", *OUP blog*, March 12, 2013.
3. ↑  David "Chet" Williamson Sneade, "'Good Morning Heartache'", *Worcester Songwriters of the Great American Songbook*, December 22, 2012.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007353051805171
* BNE: XX1537529
* BnF: cb13798733g (data)
* GND: 1154958981
* ISNI: 0000 0003 8329 355X
* LCCN: n89616678
* MusicBrainz: 91f0d70c-143b-47f3-bb81-3159d7ce0282
* SNAC: w6rz0prf
* VIAF: 268686950
* WorldCat: lccn-n89616678

 |
**דיוויזיית השריון ה-13 של צבא ארצות הברית** (באנגלית: **13th Armored Division**) הייתה דיוויזיית שריון אמריקאית אשר לחמה במלחמת העולם השנייה בחזית המערבית.

היסטוריה
--------

הדיוויזיה הוקמה ב-15 באוקטובר 1942 במחנה ביל, מזרחית למריסוויל, קליפורניה.

דיוויזיית השריון ה-13, הידועה בשם החתולים השחורים, נחתה בלה האבר, צרפת, ב-29 בינואר 1945. לאחר ביצוע תפקידי כיבוש, עברה הדיוויזיה להומברג ליד קאסל כדי להתכונן ללחימה תחת הארמייה השלישית, ב-5 באפריל. באלטנקירכן, היא צורפה לקורפוס המוטס ה-18 והתכוננה למבצע כיס הרוהר. ההתקפה החלה בהונף, ב-10 באפריל. לאחר חציית נהר זיג בזיגבורג, הדיוויזיה ה-13 דחפה צפונה לברגיש גלאדבאך, ואז לכיוון דיסבורג ומטמן ב-18 באפריל.

במעבר דרומה לאשנאו, התכוננה הדיוויזיה לפעולות בבוואריה. הדיוויזיה החלה את מסעה ב-26 באפריל מפרסברג, חצתה את נהר Regen, ולאחר מכן את הדנובה ב- Matting והבטיחה את האזור ליד דונצלינג. ב-28 באפריל יחידות מהדיוויזיה כבשו את פלאטלינג וחצו את נהר האיזר. הדיוויזיה נתקלה בהתנגדות בינונית עד כבדה במהלך נסיעה זו דרך דרום גרמניה. הדיוויזיה נכנסה לבראונאו אם אין, אוסטריה, ב-2 במאי, ועמדת הפיקוד הוקמה בבית שבו נולד היטלר. ראש גשר מעבר לפונדק הוקם במרקטל, אך הנהר לא נחצה כשהגיעו פקודות לדיוויזיה להתמקם מחדש מצפון לנהר אין.

נעשו הכנות להתקדמות נוספת עם סיום המלחמה באירופה. הדיוויזיה ה-13 נשארה בגרמניה עד 25 ביוני ועזבה את לה האבר, צרפת, בחזרה הביתה ב-14 ביולי 1945. במהלך הלחימה נהרגו 214 מלוחמי הדיוויזיה ו-912 נפצעו.

הדיוויזיה עברה למחנה קוק, קליפורניה לאחר שחזרה לארצות הברית, שם התאמנה במבצעים אמפיביים בזמן הכניעה היפנית. הלוחמים היו מודעים לכך שזה סוד גלוי שהם עשויים להשתתף בפלישה ליפן. היא הושבתה ב-15 בנובמבר 1945.

הדיוויזיה הופעלה מחדש בשנת 1947, על ידי שינוי השם של דיוויזיית השריון ה-19, אשר הוכרז על הקמתה, אך לא הופעלה בפועל, במהלך מלחמת העולם השנייה. דיוויזיית השריון ה-19 הופעלה בסופו של דבר מיד לאחר המלחמה, והוקצתה לאזור הארמייה השישית של המילואים המאורגנים (במיוחד קליפורניה, אורגון ואריזונה). בשנת 1947, הדיוויזיה המשוריינת ה-19 הוגדרה מחדש כדיוויזיית השריון ה-13 לבקשת קליפורניה. ב-1952, הדיוויזיה הוגדרה מחדש כדיוויזיית הרגלים ה-63 בלוס אנג'לס, קליפורניה, וכך הושבתה לבסוף הדיוויזיה המשוריינת ה-13.

מפקדים
------

* ג'ון ווגאן (1942–1945)
* ג'ון מיליקין (1945)

הערות שוליים
------------

1. ↑  McKenny, Janice E. (1997). "Appendix A: Divisions Reflagged". *Reflagging in the Army*. United States Army Center of Military History. נבדק ב-14 ביולי 2008. `{{cite book}}`:  (עזרה)
**דיוויזיית השריון ה-11 של הצבא הבריטי** הייתה דיוויזיית שריון בריטית אשר לחמה במלחמת העולם השנייה.

היסטוריה
--------

במרץ 1941 הוקמה הדיוויזיה ביורקשייר, והועמדה תחת פיקודו של פרסי הוברט. הדיוויזיה הייתה אמורה להשתתף במבצע לפיד, אולם לבסוף לא נשלחה לצפון אפריקה, מאחר שתנאי הקרקע שם לא התאימו כל כך ללוחמת שריון. זמן קצר לאחר הפלישה לנורמנדי ב-6 ביוני 1944, נחתה בנורמנדי הדיוויזיה, שם הייתה מעורבת בלחימה קשה במהלך המערכה בנורמנדי, ובמיוחד במבצע אפסום בסוף יוני, ובאמצע יולי במבצע גודווד. בעקבות התמוטטות הוורמאכט בנורמנדי לאחר קרב פאלז, דיוויזיית השריון ה-11, חצתה את נהר הסן ב-28 באוגוסט, כבשה את אמיין רק שלושה ימים לאחר מכן, והגיעה לאנטוורפן ב-3 בספטמבר, חמש שנים מאז תחילת המלחמה. לאחר שמילאה תפקיד קטן בלבד במבצע מרקט גארדן, הייתה הדיוויזיה מעורבת בקרב הבליטה ובמבצע ממשי בפברואר – מרץ 1945. הדיוויזיה חצתה את נהר הריין בסוף מרץ והשתתפה בפלישת בעלות הברית המערביות לגרמניה, בתהליך שחרור מחנה הריכוז ברגן בלזן באמצע אפריל ונכנסה לליבק בתחילת מאי. יום הניצחון באירופה בא זמן קצר לאחר מכן, ובינואר 1946 פורקה הדיוויזיה.

הדיוויזיה הוקמה מחדש בשנת 1950, אולם פורקה שוב בשנת 1956 והוסבה לדיוויזיה ה-4.

מפקדים
------

* פרסי הוברט (9 במרץ 1941 – 22 בפברואר 1942)
* כריסטופר פטו (22 בפברואר 1942 – 21 באפריל 1942)
* צ'ארלס קייטלי (21 באפריל 1942 – 17 במאי 1942)
* פרסי הוברט (17 במאי 1942 – 15 באוקטובר 1942)
* ברוקאס בורוז (15 באוקטובר 1942 – 6 בדצמבר 1943)
* פיליפ רוברטס (6 בדצמבר 1943 – ינואר 1946)
* הנרי פוט (1950 – 1953)
* הרולד פימן (1953 – 1955)
* ג'ון אנדרסון (1955 – מרץ 1956)
* רג'ינלד יוטסון (מרץ 1956 – 1 באפריל 1956)

קישורים חיצוניים
----------------

* דיוויזיית השריון ה-11

הערות שוליים
------------

1. ↑  אולם למרות שכבשה את הנמל ללא פגע, הדיוויזיה לא טיהרה את שפך הסכלדה, מה שהוביל לקרב ממושך ולפתיחת הנמל רק ב-28 בנובמבר
השפלה השווייצרית בין הרי האלפים והרי היורה
**הַשְּׁפֵלָה השווייצרית** (גרמנית **Schweizer Mittelland** ; צרפתית **Plateau Suisse**) היא אחד משלושת אזורי הנוף העיקריים של שווייץ והיא חוצצת בין שני האחרים – האלפים השווייצרים (אנ') מדרום-מזרח והרי היורה מצפון-מערב. השפלה מכסה כ-30% משטחה של שווייץ, נופה שטוח עד גבעי, והיא שוכנת בגבהים של 400 עד 700 מטר. השפלה היא האזור המיושב ביותר בשווייץ ושוכנות בה כל הערים הגדולות במדינה. באזור זה ממוקמים גם המרכזים הכלכליים, התעשייתיים והתחבורתיים של המדינה.

השפלה השווייצרית תחומה באופן ברור ממערב על ידי הרי היורה, אך בצידה הדרומי והמזרחי מתרוממים הרי האלפים בהדרגה יחסית, וקו הגבול אינו ברור לחלוטין. מקובל שזה עובר בסביבות קו הגובה של 1,500 מטר, והאזורים ההרריים יחסית, כמו בקנטון פריבור ובקנטון אפנצל משויכים לשפלה למרות שהם חלק מהרי הפרה-אלפים. בקצה הצפון-מזרחי של השפלה משתרע אגם קונסטנץ והריין תוחם אותה מצפון, ובצידה הדרום-מערבי היא תחומה באגם ז'נבה. עם זאת, גבולות אלה הם מדיניים בעיקרם, ומבחינה גאוגרפית השפלה ממשיכה אל תחומי צרפת בדרום-מערבה ואל גרמניה ואל אוסטריה בצפונה ובצפון-מזרחה. אורכה של השפלה השווייצרית בתחומי שווייץ הוא כ-300 ק"מ, ורוחבה הולך וגדל בהדרגה מכ-30 ק"מ סמוך לז'נבה בדרום-מערבה, ועד לכ-70 ק"מ ליד אגם קונסטנץ בצידה הצפון-מזרחי.

קישורים חיצוניים
----------------

ויקישיתוף מדיה וקבצים בנושא **השפלה השווייצרית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4053889-8
* HDS: 008566
* VIAF: 316747207
* WorldCat (עם VIAF): 316747207

 |
**איירונברידג'** (באנגלית: **Ironbridge**, כלומר גשר הברזל), היא עיירה במחוז שרופשייר שבאזור מערב המידלנדס במערב אנגליה. העיירה, הנמצאת בעמק איירונברידג', התפתחה ליד גשר הברזל המפורסם שעל נהר סוורן, וממנו קיבלה את שמה. הגשר שעל שמו נקראת העיירה הוא הגשר הראשון בעולם שנבנה מברזל יצוק, העיירה היא חלק מאתר המורשת העולמית "עמק איירונברידג'".

אתר מורשת עולמית
----------------

העיירה היא חלק מאתר המורשת העולמית התרבותי של איירונברידג', שהוכרז על ידי אונסק"ו בשנת 1986.

מתוך ההכרזה: "איירונברידג' ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם, והייתה לו השפעה רבה להתפתחות בתחומי הטכנולוגיה והארכיטקטורה".

היסטוריה
--------

גשר הברזל שעל שמו נקראת העיירה נבנה בשנת 1779 על מנת לחבר את העיירה התעשייתית ברוסלי עם עיירת המכרות הקטנה מדלי, ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781. הגשר הוקם על ידי חברה פרטית שנוסדה לצורך הקמתו. החברה הקימה לידו גם את מלון טונטיין (Tontine), הקיים עד היום.

העיירה התפתחה במהירות בעקבות הקמת הגשר והפכה למרכז המסחרי והמנהלי לעיירות התעשייתיות שבסביבה: קולברוקדייל, ברוסלי ומדלי.

במחצית המאה ה-20 העיירה וכל האזור התעשייתי שבסביבתה החלו להידרדר כחלק מהידרדרות תעשיית הפחם והפלדה הבריטית.

הענף הכלכלי העיקרי של העיירה כיום הוא תעשיית התיירות. המפעל התעשייתי היחיד שנשאר במקום הוא יצרן דובי הצעצוע "מריתאוט" (Merrythought).

אתרי העיירה
-----------

* גשר הברזל
* מוזיאון עמק איירונברידג'
* מוזיאון דובי הצעצוע הצמוד למפעל "מריתאוט" (Merrythought).

גלריה
-----

* איירונברידג' - מבט מהגשר.איירונברידג' - מבט מהגשר.
* מפעל "מריתאוט" (Merrythought) והמוזיאון.מפעל "מריתאוט" (Merrythought) והמוזיאון.
* מוזיאון קניון איירונברידג'.מוזיאון קניון איירונברידג'.
* מלון טונטייןמלון טונטיין

קישורים חיצוניים
----------------

ויקישיתוף מדיה וקבצים בנושא **איירונברידג'** בוויקישיתוף
* אתר תיירות (באנגלית)
* עמק איירונברידג' באתר אונסק"ו (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564889805171
* GND: 4109152-8
* LCCN: n85263318
* MusicBrainz: 8e3ee4b8-f5f3-4eca-911a-b5190312a552
* VIAF: 136114241
* WorldCat: lccn-n85263318

 |
**ויליאם ארמסטרונג** (באנגלית: **William Armstrong**‏; 28 ביולי 1822 – 9 ביוני 1914) היה אמן קנדי ואחד האמנים המקצועיים המוקדמים בטורונטו, אונטריו.

ביוגרפיה ועבודה
---------------

ויליאם ארמסטרונג נולד בדבלין, אירלנד ב-28 ביולי 1822. הוא למד אומנות באירלנד, והשלים חניכות באנגליה כדי להיות מהנדס רכבות. הוא היגר לקנדה בשנת 1851, התיישב בטורונטו והחל לעבוד ברכבת. הוא מצא שוק ליצירות האמנות שלו עם פרסום החדשות המאוירות שסיקרו את האירועים במושבות. ציורי המים שלו של אירועים וסצנות מקומיות שוחזרו כתחריטי עץ מונוכרום כדי שיוכלו להיכלל בעיתונים השבועיים האלה.

ארמסטרונג הוסיף צילום לכישוריו ובשנת 1855 ייסד את "ארמסטרונג ובאר" עם אחיינו דניאל מנדרס באר (1833–1909). האמפרי לויד הימה (1833–1903) הצטרף אליהם כעבור שנתיים. החברה הייתה אחראית על השלמת רצף פנורמה 360 מעלות של העיר טורונטו בשנים 1856–1857 כדי לתמוך בהצעה של העיר להפוך לבירת קנדה. החברה הפסיקה את פעילותה בשנת 1861.

ארמסטרונג שיווק את כישוריו כשרטט לאלה שהיו מעוניינים להרחיב את קנדה מערבה. החל משנת 1859 ערך ארמסטרונג מספר נסיעות מערבה בליווי משלחות סקר שונות. רישומיו שימשו לדיווח על פעילויות המשלחות וכן על מאפייני השטח והפעילות האנושית שנצפתה.

משלחת הנהר האדום.
בשנת 1870 ליווה ארמסטרונג את משלחת ולסלי לאזור רד ריבר, ותיעד את המאמץ הנדרש להעביר את הכוח הצבאי דרך השממה הקנדית. אחת הקומפוזיציות שלו שוחזרה כחריטת עץ על כריכת העיתון "החדשות הקנדיות המאוירות" ב-9 ביולי 1870 כדי ללוות את סיקור התקדמות המשלחת.

הוא זכה בפרסים רבים כאמן בתערוכות בפרובינציות, ועבודותיו הוצגו בתערוכה העולמית בפריז בשנת 1855, ובתערוכה הבינלאומית בדבלין, 1865. הוא הציג עם אגודת האמנים אונטריו והיה חבר באקדמיה המלכותית לאמנויות בקנדה עד 1887, אז התפטר.

בשנת 1864 החל ארמסטרונג ללמד ציור בבית הספר בטורונטו. הוא לימד באוניברסיטת טורונטו בין השנים 1872 - 1877. הוא פרש בשנת 1897 אך המשיך ללמד אמנות בביתו עד מותו.

הוא נפטר בטורונטו ב־9 ביוני 1914.

ניתן למצוא מספר נופים בצבעי מים של האגמים הגדולים באוספים כמו הגלריה לאמנות של אונטריו, הגלריה הלאומית של קנדה, המוזיאון הלאומי בקוויבק.

ארמסטרונג תיאר את תנאי העבודה העגומים במפעלי התעשייה בטורונטו בציור הפסטל שלו "טורונטו רולינג מילס" (1864), המהווה חלק מאוסף ג'יי רוס רוברטסון של הספרייה הציבורית בטורונטו.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ויליאם ארמסטרונג** בוויקישיתוף

הערות שוליים
------------

1. ↑  "William Armstrong"
2. ↑  Dennis R. Reid, Dennis Reid, **A concise history of Canadian painting**, Oxford University Press, 1973, מסת"ב 978-0-19-540663-4
3. ↑  City of Toronto Archives, City of Toronto, ‏2017-08-24 (ב־Canadian English)
4. ↑  William Armstrong, 1822-1914, Thunder Bay Museum (ב־American English)
5. ↑  "samedi 9 juillet 1870", numerique.banq.qc.ca (בצרפתית)
6. ↑  "William Armstrong fonds:Biography Administrative history"

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7378 3537
* LCCN: n97060617
* PIC: 315313
* RKD: 103345
* SNAC: w6ff54tn
* SUDOC: 181588307
* ULAN: 500015856
* VIAF: 28814466
* WorldCat: lccn-n97060617

 |
פירוש נוסף ערך זה עוסק בזמר קנדי. אם התכוונתם למשמעות אחרת, ראו גארו (פירושונים).
**פייר גראנד** (צרפתית: Pierre Garand; ‏‏נולד ב־26 ביוני 1972) הידוע בשם הבמה **גארו** הוא זמר קנדי-צרפתי מקוויבק.

גארו התפרסם לראשונה כאשר גילם את דמותו של קוואזימודו במחזמר הצרפתי Notre Dame de Paris שהוא עיבוד לספר "הגיבן מנוטרדאם" של ויקטור הוגו.

הוא מחזיק בשיא של התאחדות ההקלטות הצרפתית למספר הרב ביותר של שבועות בראש מצעד השירים לזמר.

ביוגרפיה
--------

גראנד נולד בעיר שרברוק שבקנדה והחל לנגן בגיטרה בעידוד אביו בגיל שלוש. לאחר שירות בצבא קנדה הוא הקים להקה בשם The Untouchables, הוא התגלה על ידי המפיק הצרפתי לוק פלאמונטדון כאשר הופיע בבר קטן בקוויבק אשר ליהק אותו לתפקיד קוואזימודו במחזמר Notre Dame de Paris שעלה על הבמות בפריז ב-1998 ושיריו היו להצלחה גדולה וגרסאות שלו עלו על במות במדינות רבות בעולם בהן רוסיה, פולין וארצות הברית (גארו גילם את דמותו של קוואזימודו גם בגרסה האנגלית של המחזמר).

אלבום הבכורה שלו "Seul" היה לאלבום הנמכר ביותר בצרפת בשנת 2001. בשנת 2008 הוציא לראשונה אלבום באנגלית - Piece of My Soul אשר הגיע למעמד אלבום זהב בצרפת. גארו ידוע בין השאר בשיתופי הפעולה המוצלחים שלו עם אומנים אחרים, ביניהם עם סלין דיון ומישל סרדו.

לגארו בת אחת בשם אמילי מדוגמנית העבר הקנדית אורליקה.

בשנת 2010 הופיע ברעננה, באותה שנה שר בטקס הפתיחה של אולימפיידת ונקובר.

קישורים חיצוניים
----------------

ויקישיתוף מדיה וקבצים בנושא **גארו** בוויקישיתוף
* 

* אתר האינטרנט הרשמי של גארו
* גארו, ברשת החברתית פייסבוק

* גארו, ברשת החברתית טוויטר

* גארו, סרטונים בערוץ היוטיוב

* גארו, במסד הנתונים הקולנועיים IMDb (באנגלית)

* גארו, באתר אייטונס (באנגלית)

* גארו, באתר ספוטיפיי

* גארו, באתר סאונדקלאוד (באנגלית)

* גארו, באתר Last.fm (באנגלית)

* גארו, באתר AllMusic (באנגלית)

* גארו, באתר MusicBrainz (באנגלית)

* גארו, באתר דיזר

* גארו, באתר Yandex.Music (ברוסית)

* גארו, באתר Discogs (באנגלית)

* גארו, באתר Songkick (באנגלית)

* גארו, באתר Genius

* גארו, באתר SecondHandSongs

* גארו, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb140286926 (data)
* GND: 135608554
* ISNI: 0000 0001 1437 8272
* LCCN: no2001017488
* MusicBrainz: 76f88542-fd2f-47a1-9be0-5d55df793aab
* NKC: xx0030582
* NTA: 304155160
* SUDOC: 084291281
* VIAF: 11067247
* WorldCat: lccn-no2001017488

 |
**מאתר בראון** (באנגלית: **Mather Brown**‏; 1761 – 25 במאי 1831) היה צייר דיוקנאות והיסטוריה, יליד בוסטון, מסצ'וסטס, היה פעיל גם באנגליה.

ביוגרפיה ועבודה
---------------

בראון היה בנם של גוון ואליזבת' (ביילס) בראון. הוא למד אצל דודתו ובסביבות 1773 (שהיה בן 12) הפך לתלמידו של גילברט סטיוארט. הוא הגיע ללונדון בשנת 1781 כדי להמשיך בהכשרתו בסטודיו של בנג'מין וסט, ונכנס לבית הספר של האקדמיה המלכותית לאמנויות בשנת 1782 עם תוכניות להיות צייר מיניאטורי והחל להציג כעבור שנה.

בשנת 1784, הוא צייר שני ציורים דתיים לכנסיית סנט מרי-בסטרנד, מה שהוביל את בראון לייסד שותפות עם הצייר דניאל אורמה למסחור עבודות אלו ואחרות באמצעות תערוכה ומכירת תחריטים. בין אלה היו ציורים גדולים של סצנות מההיסטוריה האנגלית וכן סצנות ממחזותיו של שייקספיר. עם זאת, למרות הצלחתם הוא החל להתרכז בפורטרטים.

הצלחותיו הראשונות היו עם מצוירים אמריקאים, בין השאר פטרונו ג'ון אדמס ומשפחתו בשנים 1784–1785. באביב 1786 הוא החל לצייר את הדיוקן המוקדם ביותר הידוע של תומאס ג'פרסון, שביקר בלונדון. הוא צייר גם את צ'ארלס בולפינץ' באותה שנה. הוא נבחר כחבר כבוד זר באקדמיה האמריקאית לאמנויות ומדעים בשנת 1798.

דיוקן באורך מלא בשנת 1788 של הנסיך פרידריך אוגוסט במדי צבא, הוביל למינויו כצייר היסטוריה ודיוקנאות של הנסיך, לימים הדוכס מיורק ואלבני. ציורים אחרים כוללים את הנסיך מוויילס, לימים המלך ג'ורג' הרביעי (בערך 1789) והמלכה שרלוט.

הפסקת החסות באמצע שנות ה-1790, ואי בחירתו לאקדמיה המלכותית, הביא את בראון לעזוב את לונדון בשנת 1808 ולעבור לבאת', בריסטול וליברפול. הוא התיישב במנצ'סטר, וחזר ללונדון כמעט שני עשורים לאחר מכן, בשנת 1824.

בלונדון, לאחר מותו של וסט, המשיך לחקות את סגנון הציור של מורו, אך לא הצליח להשיג עבודות.

בראון מת בסופו של דבר בעוני בלונדון ב־1831

גלריה
-----

* קצין בחברת מזרח הודו קצין בחברת מזרח הודו
* קרב הנילוס קרב הנילוס
* השחקנים השחקנים
* תומאס הווארד תומאס הווארד

קישורים חיצוניים
----------------

ויקישיתוף מדיה וקבצים בנושא **מאתר בראון** בוויקישיתוף

הערות שוליים
------------

1. ↑  "Book of Members, 1780–2010: Chapter B"
2. ↑  Evans, Dorinda, *Mather Brown: Early American Artist in England*. Middletown, CT: Wesleyan, 1982.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14954176s (data)
* GND: 123066476
* ISNI: 0000 0000 6681 6601
* LCCN: n83073999
* NGV: 866
* NLA: 35141598
* RKD: 13197
* SNAC: w62j7d3x
* Trove: 840232
* ULAN: 500001228
* VIAF: 32894480
* WorldCat: lccn-n83073999

 |
**רוברט ארנשו** (באנגלית: **Robert Earnshaw**; נולד ב-6 באפריל 1981) הוא כדורגלן עבר ולשי ששיחק בעמדת החלוץ, ורשם קרוב לשישים הופעות במדי נבחרת ויילס.

קריירה
------

ארנשו נולד במולופריה, זמביה ב-1981, בן לדייוויד, כורה פחם, וריטה. כשהיה בן חמש עברה המשפחה למלאווי, ועוד לפני שהיה בן 9, משפחתו היגרה לוויילס לאחר מות האב דייוויד. אמו ריטה, מתאגרפת זמבית, חשבה שהדרך הטובה ביותר לעזור לבנה להשתלב בסביבה החדשה הייתה דרך רישומו לקבוצות הראגבי והאתלטיקה של בית ספרו. כשהיה בן 12 הגיע המפנה, אז עזב את הראגבי לטובת הכדורגל.

בשנת 1997 גווין טייט שהיה אז מאמן קבוצת הנוער של קארדיף סיטי זימן את רוברט לאימון של הקבוצה שלאחריו חתם על חוזה נוער לעונה אחת. לאחר עונה מוצלחת בקבוצת הנוער זומן ארנשו לסגל הנבחרת הצעירה של ויילס. אחרי שעבר לשנה התחשלות בגרינוק מורטון הסקוטית הוא קיבל לבסוף את ההזדמנות בקבוצה הבוגרת של קארדיף. 4 עונות מוצלחות היו לרוברט בקארדיף שגם זכה במאי 2002 לזימון בכורה לנבחרת הבוגרת של וויילס. במשחקו הראשון בה, ואחרי שכבש רק שער אחד במדי נבחרת הנוער, הוא גם הצליח לנצח את נבחרת גרמניה באצטדיון המילניום כשהכניע את אוליבר קאן ונבחר למצטיין‏. באותה שנה נבחר ארנשו לשחקן הוולשי הצעיר המצטיין.

בשנת 2004 נרכש ארנשו על ידי וסט ברומיץ' אלביון בסכום המוערך ב-3 מיליון ליש"ט. ארנשו לא מצא את מקומו בקבוצה ורק במחזור השביעי הבקיע את שערו הראשון. למרות שמאמן הקבוצה דאז בריאן רובסון ראה בארנשו כשחקן ספסל ארשנואו סיים כמלך השערים של הקבוצה עם 14 כיבושים. לאחר שנתיים במועדון עבר ארנשו לדרבי קאונטי, ומשם לנוריץ' סיטי. בשנת 2008 עבר לנוטינגהאם פורסט, ובמדיה שיחק שלוש שנים וכבש 35 שערים.

בשנת 2011 חזר ארנשו לקבוצת נעוריו, קארדיף סיטי, ובספטמבר 2012 הגיע לישראל והושאל למכבי תל אביב לעונה אחת, אך כבר בתחילת ינואר חזר לקארדיף. כעבור חודש חתם בקבוצת טורונטו הקנדית, המשחקת ב-MLS. ב-21 במרץ 2014 חתם ארנשו בבלקפול מליגת המשנה באנגליה על חוזה קצר טווח עד סיום עונת 2013/2014. ארנשו ערך הופעה אחת בלבד בקבוצה, ובתום העונה שוחרר מהמועדון.

ב-15 באוגוסט 2014 חתם ארנשו בשיקגו פייר מליגת ה-MLS, ובמדיה שיחק שלושה חודשים וכבש שלושה שערים בחמישה משחקים. במרץ 2015 חתם בקבוצת ונקובר וייטקאפס. ב-28 בינואר 2016 הודיע ארנשו על פרישה ממשחק פעיל בגיל 34.

ארנשו הוא השחקן היחיד שהבקיע שלושער בארבע הליגות העליונות באנגליה, בגביע ה-FA ובגביע הליגה האנגלי.

קישורים חיצוניים
----------------

ויקישיתוף מדיה וקבצים בנושא **רוברט ארנשו** בוויקישיתוף
* 
* רוברט ארנשו, ברשת החברתית Goodreads

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר National Football Teams

* פרופיל, באתר FootballDatabase.eu

* פרופיל המאמן, באתר Transfermarkt

הערות שוליים
------------

1. ↑  ארנשו חותם ניצחון היסטורי, באתר BBC,‏ 14 במאי 2002
2. ↑  שירלי בר דיין, ‏ארנשו סגר במכבי ת"א: "אתן למועדון את כל מה שיש לי", באתר ערוץ הספורט, ‏20 בספטמבר 2012
3. ↑  רענן ברנובסקי‏, מכבי תל אביב: רוברט ארנשו שוחרר מהקבוצה, באתר וואלה!‏, 03 בינואר 2013
4. ↑  רוברט ארנשו פרש: הכדורגל היה כמו אבא בשבילי, באתר ONE‏, 28 בינואר 2016

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012043252
* VIAF: 232933914
* WorldCat: lccn-no2012043252

 |
**החזית המהפכנית הלאומית לשחרור האיטי** (בצרפתית: **Front pour la libération et la reconstruction nationales**) הייתה קבוצת מורדים בהאיטי ששלטה על מרבית המדינה בהפיכה בהאיטי בשנת 2004.

בתחילה, הקבוצה נקראה "חזית ההתנגדות הארטיבונית המהפכנית", על שם מחוז ארטיבוניט בהאיטי, אך ב-19 בפברואר 2004 שונה שמה לחזית המהפכנית הלאומית לשחרור האיטי, כדי להדגיש את היקפה הלאומי.

החזית נוסדה על ידי מיזוג של שתי קבוצות חמושות שפעלו נגד השלטון, הבולטת שבהן היא הקבוצה שבסיסה היה בעיר גונאיב, שנקראה צבא הקניבל. קבוצה זו תמכה בתחילה בשלטונו של ז'אן-ברטראן אריסטיד, אך לאחר מכן פנתה נגדו. מנהיג קבוצה זו היה בוטור מטייר, שאחיו נרצח בהוראתו של אריסטיד בשנת 2003.

יש הטוענים, כי בין השנים 2001–2004, ארצות הברית מימנה וביצעה פעולות אימונים עבור קבוצה של 600 חיילים בחזית המהפכנית הלאומית לשחרור האיטי.

החזית המהפכנית הלאומית לשחרור האיטי לכדה את העיר גונאיב ב-5 בפברואר 2004. לאחר לכידת העיר, המורדים לכדו מספר עיירות שכנות לעיר וסילקו משם את כוחות המשטרה. ב-17 בפברואר, כוחות המורדים כבשו את העיר הינצ'ה.

ב-22 בפברואר 2004 כבשו המורדים את אחת הערים הגדולות בהאיטי, קאפ-האיסיין. עד 25 בפברואר כמעט כל צפון האיטי היה בידי החזית לשחרור האיטי, והמורדים איימו לתקוף את הבירה פורט-או-פרנס, אך איום זה לא מומש עקב התפטרותו של אריסטיד.

הערות שוליים
------------

1. ↑  Polgreen, Lydia; Weiner, Tim (2004-02-29). "Haiti's President Forced Out; Marines Sent to Keep Order". *The New York Times* (באנגלית אמריקאית). ISSN 0362-4331. נבדק ב-2021-07-11.
**ויליאם בּארלוֹ** (באנגלית: **William Barlow**;‏ 8 באוגוסט 1845 – 28 בפברואר 1934) גאולוג אנגלי חובב, שהתמחה בקריסטלוגרפיה.

ביוגרפיה
--------

בארלו נולד באיזלינגטון (Islington), שכונה ברובע איזלינגטון שבלונדון. אביו התעשר מעסקי קבלנות בניין וביצוע מדידות עבור ענף הבניין, ואיפשר לוויליאם חינוך פרטי. לאחר שאביו מת ב-1875 ירשו ויליאם ואחיו את הונו, דבר שאיפשר לו לעסוק בתחום שעניין אותו, קריסטלוגרפיה, מבלי שהצטרך לעבוד על מנת להתפרנס.

המאמר הראשון שלו "טבע סביר לסימטריה הפנימית של גבישים" ("Probable Nature of the Internal Symmetry of Crystals") התפרסם ב-1883 והתבסס על הידע שצבר על מבנה תרכובות פשוטות הבנויות משני אטומים הקרויות הלידים אלקליים (תרכובת של מתכת אלקלית והלוגן) כדוגמת NaCl וCsCl. ובו הגיע למסקנה כי יש חמישה סידורים אפשריים שהם הסימטריים ביותר: קובייתי ממורכז גוף, קובייתי פשוט, קובייתי ממורכז פאה, משושה ממורכז גוף ומשושה כפול. הפיזיקאי הגרמני לאונרד זונקה שעסק באותו תחום ביקר אותו, ובצדק, לגבי קבוצה אחרונה זו. במאמר זה זיהה בארלו את האפשרות שהמבנה הקובייתי ממורכז גוף והמבנה הקובייתי הפשוט מאפשרים אריזה של שני סוגי כדורים (המקבילים לאטומים השונים) ולכן מתאימים להיות המבנה של הלידים אלקליים, וב-1897 הציג תאוריה זו בפני החברה המלכותית של דבלין. ויליאם ג'קסון פופ (William Jackson Pope ‏ 1939-1870), ששיתף פעולה עם בארלו במחקר הקשרים הכימיים, הציע מבנה זה לויליאם לורנס בראג שאישר אותו ב-1913 בעזרת קריסטלוגרפיה באמצעות קרני רנטגן, המבנה הראשון שנבחן באמצעות טכנולוגיה זו.

ב-1867 העלה לאונרד זונקה את רעיון החבורות הסימטריות המרחביות, וב-1879 יצא לאור בלייפציג ספרו "Entwicklung der Theorie einer Kristallstruktur" (התפתחותה של תאוריית מבנה הגביש), ובו פירט את 65 החבורות הסימטריות המרחביות שגילה. מדענים שונים שקראו את ספרו, ובהם בארלו, הגיעו למסקנה כי הרשימה של זונקה היא חלקית משום שלא לקח בחשבון אלמנטים של סימטריה. בארלו בחן את הצורות של הגבישים השונים והגיע למסקנה שיש 230 צורות של סידורים סימטריים של הגביש (כלומר חבורות סימטריות מרחביות). לרוע מזלו התפרסמו תוצאות מחקריו ב-1894, שלוש שנים אחרי שכבר התפרסמו באופן בלתי תלוי קודם לכן על יד שני מדענים אחרים, יבגראף פיודורוב הרוסי וארתור מוריץ שנפליס הגרמני, אם כי גישתו הציגה חדשנות מה.
ב-1897 יצא לאור ספרו על מבנה הגביש ובו כלל את עבודותיו על חבורות סימטריה מרחביות. במשך חמש עשרה השנים הבאות הוא עבד בשיתוף פעולה עם הכימאי ויליאם ג'קסון פופ. בסדרת מאמרים שפרסמו בכתב העת של החברה לכימיה (Journal of the Chemical Society) בין 1906 ל-1910 הם קבעו את החוק המכונה "כלל בארלו" (Barlow’s Rule), על פיו נפח האטומים במולקולה מסוימת נמצא ביחס ישר לערכיות של האטומים, כאשר נעשה שימוש בערכים הנמוכים של הערכיות. התוצאות הראשונות של קריסטלוגרפיה באמצעות קרני רנטגן הראו כי הכלל שגוי, ונפח האטומים קשור לגודל המטען השלילי.

בארלו שירת כנשיא החברה המינרלוגית האנגלית מ-1915 עד 1918.

בארלו מת בסטנמור, כיום ברובע הארו שבלונדון.

מחוות והוקרות
-------------

* בארלו היה עמית בחברה מלכותית מ-1908.
* "דורסה בארלו" (Dorsa Barlow), רכס-קמט (wrinkle-ridge) על הירח קרוי על שמו.

קישורים חיצוניים
----------------

* קנט בארלו, הערכה של העבודה המדעית של בארלו

הערות שוליים
------------

1. ↑  Barlow's rule (1906) Chemistry

|  |  |
| --- | --- |
| בקרת זהויות עריכת הנתון בוויקינתונים | 
* GND: 116058463
* SUDOC: 255546300
* VIAF: 42579540
* WorldCat: viaf-42579540

 |